# Aretes III Filohel·len

### De Viquipèdia

Aretes III Filohel·len (àrab: Harithath, grec i llatí: Aretas) fou rei dels nabateus (87 aC-62 aC) contemporani d'Alexandre Janeu. Va conquerir Damasc el 85 aC a invitació suposadament dels seus mateixos habitants. Abans del 65 aC Hircà de Judea va fugir a la cort d'Aretes que en aquest any va envair Judea per reposar-lo al tron i va assetjar Jerusalem, però Aristobul va aconseguir la intervenció dels romans (els llegats de Pompeu Magne, Scaurus i Gabinius) que el van obligar a retirar-se. Convertida Síria en província, Pompeu es va dirigir contra Aretes (64 aC) que es va sotmetre a Roma temporalment. Després de la sortida de Pompeu de Judea, el seu llegat Scaurus, va continuar la lluita contra Aretes, altre cop hòstil, però no va aconseguir arribar a la seva capital Petra, si be va saquejar el país i el rei nabateu va haver de pagar un tribut de 300 talents. Altres comandants romans van prosseguir la lluita contra Aretes i els seus successors però el regne va romandre fins que fou conquerit per Trajà el 106. Aretes va morir el 62 aC i al morir encara conservava Damasc.

Obtingut de "http://ca.wikipedia.org../../../a/r/e/Aretes_III_Filohel%C2%B7len_6cc0.html"

Categoria: Reis

##### Views

- Article
- Discussió
- Revisió actual

##### Cerca